cyanic-selkie/wikianc huggingface dataset:
Ենթաոստայնային արյունազեղում
Պատմություն
Առաջին վիրաբուժական միջամտությունը կատարվել է Նորման Դոթի (Norman Dott) կողմից, ով Հարվի Կուշինգի աշակերտն էր և աշխատում էր Էդինբուրգում։ 1930 թվականին նա ներկայացրեց անոթալայնանքների սեղմումը որպես բուժման մեթոդ և անոթագրության կիրառման առաջամարտիկներից էր ։ Ամերիկացի նյարդավիրաբույժ Ուոլտեր Դենդին (Walter Dandy) առաջինն էր, ով օգտագործեց սեղմիչները (կլիպներ, clips) 1938 թվականին ։ 1972 թվականին միկրովիրաբուժության մեթոդներ կիրառվեցին՝ ավելի բարենպաստ ելք ապահովելու նպատակով ։ 1980-ական թվականներին առաջարկվեցին անոթակծկանքի հետևանքով առաջացած իշեմիայի բուժման մեթոդներ և սկսվեցին նիմոդիպինի փորձարկումները՝ որպես այդ բարդությունը կանխարգելող միջոց ։ 1983 թվականին ռուս նյարդավիրաբույժ Զուբկովը իր գործընկերների հետ հաղորդեց բալոնային անգիոպլաստիկայի առաջին կիրառման մասին՝ ԵՈԱ-ից հետո զարգացած անոթակծկանքի դեպքում ։ Իտալացի նյարդավիրաբույժ Գուիդո Գուգլիելմին (Guido Guglielmi) 1991 թվականին ներկայացրեց ներանոթային պարույրով անոթալայնանքների բուժման եղանակը ։
Ծանոթագրություններ
Կատեգորիա:Օրվա հոդված Կատեգորիա:Կենտրոնական նյարդային համակարգի հիվանդություններ Կատեգորիա:Նյարդավիրաբուժություն
If I Lose Myself
«If I Lose Mysel», ամերիկյան փոփ ռոք OneRepublic խմբի երրորդ ստուդիական ալբոմի՝ «Native»-ի (2013) սինգլ։ Սինգլը թողարկվել է 2013 թվականի հունվարի 8-ին ։ Սինգլի խոսքերի հեղինակներն են Ռայան Թեդերը, Բենի Բլանկոն, Բրենք Կացլը և Զաք Ֆիլքինսը, պրոդյուսերները են Թեդերը և Բլանկոն։ US Billboard Hot 100 չարթում սինգլը զբաղեցրել է 74-րդ հորիզոնականը, իսկ Media Control Charts-ում (Գերմանիա)՝ 6-րդ հորիզոնականը։ 2014 թվականի սկզբին Մեծ Բրիտանիայում սինգլը մեծ հաջողությունների հասավ Counting Stars սինգլից առաջ։
Սինգլի ստեղծում
OneRepublic խմբի մենակատար Ռայան Թեդերը Billboard-ին տված հարցազրույցում ասել է. «Սա ամենայն հավանականությամբ իմ թաղման մասին է, ճախրելու թաքնված վախի և ինքնաթիռով վայրէջք կատարելու մասին, այդ պահին ունենալով վախ՝ նայելով պատուհանից դուրս, տեսնելով անցնող կյանքը ավելի շուտ, քան ինքներդ ձեզ և մի կերպ գտնել հանգստություն նրա մեջ, որ քո կողքի մարդը նույն զգացողություններն ունի» ։
Ստեղծագործություն
Սինգլի տևողությունը 4:01 րոպե է, և մեկ րոպեում ունի 140 տեմպի հարված  ։
Կենդանի կատարումներ
2013 թվականի մարտի 28-ից OneRepublic խումբը կատարեց այս սինգլը American Idol-ի նախկին անդամ Մակֆի հետ ։ Սինգլը կատարել են անև Good Morning America, The Ellen Degeneres Show և Rachael Ray ծրագրերում։
Ալագյազ
Ալագյազ (մինչև 1938 թ.-ը Մեծ Ջամշլու), գյուղ Հայաստանի Արագածոտնի մարզի Ալագյազ համայնքում, մարզկենտրոնից 44 կմ հյուսիս-արևմուտք, Քասաղ գետի աջ ափին, Ապարան–Սպիտակ խճուղու վրա։ Բարձրությունը ծովի մակերևույթից՝ 2050 մ։ Նախկինում եղել է Երևանի նահանգի Էջմիածնի գավառի կազմում ։
Բնակչություն
Բնակիչների նախնիները գաղթել են Մուշից և Այնթապից։ Ալագյազի ազգաբնակչության փոփոխությունը.
Տնտեսություն
Բնակիչները զբաղվում են անասնապահությամբ, երկրագործությամբ և պտղաբուծությամբ։
Կառույցներ
1974 թ.-ի տվյալներով ուներ պանրագործարան, միջնակարգ դպրոց, հիվանդանոց, դեղատուն, մշակույթի տուն, գրադարան, անասնաբուժարան, կապի բաժանմունք, կինո։
Ծանոթագրություններ
Կատեգորիա:Արագածոտնի մարզի գյուղեր
(8395) Ռեմբաուտ
(8395) Ռեմբաուտ (Rembaut), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 9-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,236017 ա. մ., առավելագույնը մոտենում է 2,0231 ա. մ. հեռավորության վրա և հեռանում 2,4489 ա. մ. ։ Արեգակի շուրջ մեկ ամբողջական պտույտ է կատարում 1221,27 երկրային օրվա ընթացքում, իր ուղեծրով շարժվելով միջինում 0,294776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,88° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աշոտ Կարապետյան (բժիշկ)
Աշոտ Վարդանի Կարապետյան, հայ բժիշկ։
Կենսագրություն
Աշոտ Կարապետյանը ծնվել է 1911 թվականին, Թբիլիսի քաղաքում։ Միջնակարգ կրթությունը ստացել է ծննդավայրում։ Որպես ուսուցիչ մեկ տարի աշխատել է Նոյեմբերյանի շրջանի Ղոշղոթան գյուղում ։ 1932 թվականին ավարտել է Երևանի բժշկական ինստիտուտը։ Իջևանում եղել է տեղամասային բժիշկ, ապա Դիլիջանի առողջարանում՝ օրդինատոր, հետագայում՝ գլխավոր բժիշկ։
Հայրենական մեծ պատերազմի տարիներին զորակոչվել է բանակ և աշխատել Դիլիջանի ու Ալավերդու էվակուացիոն հոսպիտալներում, նախ՝ բժիշկ, հետագայում՝ հոսպիտալի պետ։
1942-1949 թվականներին Աշոտ Կարապետյանը եղել է Խորհրդային Հայաստանի առողջապահության նախարարի տեղակալը։ 1949 թվականին նշանակվել է Երևանի հակատուբերկուլյոզային հիվանդանոցի թոքային վիրաբուժության բաժնի վարիչ։ 1967 թվականից մինչև իր կյանքի վերջը եղել է քաղաքի տուբդիսպանսերի պալարախտաբանը։ Եղել է Աբովյան քաղաքի տուբհիվանդանոցի հիմնադիրներից։
Հեղինակ է «Ինչ պետք է իմանալ տուբերկուլյոզի մասին» (1949), «Երեխաների տուբերկուլոզը և նրա պրոֆիլակտիկան» (1950) գրքերին։
Արժանացել է «Պատվո նշան» շքանշանի, «Առողջապաճության գերազանցիկի» կրծքանշանի, մեդալների և շնորհակալագրերի ։
Աշոտ Վարդանի Կարապետյանը մահացել է 1977 թվականին։
Ծանոթագրություններ
Կատեգորիա:Բժիշկներ այբբենական կարգով Կատեգորիա:Հայեր ըստ դարի և մասնագիտության
Արմավենազգիներ
Արմավենազգիներ կամ արմավենիներ (լատիներեն՝ Palmae կամ Palmaceae), միաշաքիլ բույսերի ընտանիք է։
Տարածվածություն
Հայտնի է մոտ 2000 տեսակ՝ տարածված արևադարձային և, մասամբ, մերձարևադարձային երկրներում՝ Ասիայի ու Հարավային Ամերիկայի անտառներում, սավաննաներում և անապատների օազիսներում։ Վայրի վիճակում հայտնի է միայն հովհարատերև (եվրոպական կամ գաճաճ) արմավենին (Իսպանիայում և Ֆրանսիայում)։ Հայաստանում որպես գեղազարդիչ բույսեր աճեցվում են արմավենու 2 տեսակ՝ փյունիկյանը և հովհարատերևը։
Կենսաբանական նկարագրություն
Արմավենիների մեծ մասը ծառանման է, բունը սյունանման է՝ մինչև 60 մ բարձրությամբ, 80 սմ տրամագծով, հիմնականում՝ չճյուղավորված։ Որոշ արմավենիներ ցողուն գրեթե չունեն. թփուտային են կամ փաթաթվող լիաններ։ Մեծ մասի բունը ծածկված է թելիկներով, որոնք գոյանում են մեռած, թափված տերևների և կոթունների անոթաթելային խրձերից։ Տերևները լինում են կտրտված փետրաձև (փյունիկյան, կոկոսյան արմավենիներ), երկփետրաձև (կարիոտա) և հովհարաձև (տրախիկարպուս, խամերոքս, լիվիստոնա և այլն)։ Փետրաձև տերևների երկարությունը մինչև 22 մ է, հովհարաձև տերևների թիթեղների տրամագիծը՝ մինչև 4մ, իսկ կոթունների երկարությունը՝ մինչև 5 մ։ Տերևների երկարակեցությունը 1–7 տարի է։ Պտուղները հաղարջի մեծությունից մինչև 25 կգ են։
Օգտագործումը
Արմավենիների գրեթե յուրաքանչյուր տեսակ որևէ օգուտ է տալիս մարդուն։ Փյունիկյան արմավենին տալիս է քաղցր պտուղներ՝ արմավներ (խուրմա)։ Արաբական երկրների և Հյուսիսային Աֆրիկայի օազիսներում դա մարդու հիմնական սնունդն է։ Մանր արմավներով ու դրանց կորիզներով կերակրում են ընտանի կենդանիներին։ Օվկիանիայի մոտ 10 հզ. կղզիների բնակիչներին կերակրում է հնդկընկույզի (կոկոսյան) արմավենին։ Նրա չհասունացած ընկույզների միջուկը պարունակում է կաթ, որը քաղցրահամ և ծարավը հագեցնող հյութ է։ Հասուն ընկույզների պատյանից պատրաստում են պարաններ, խսիրներ, ավելներ։ Ընկույզի պատյանն անվանում են կոյրա, իսկ չորացրած միջուկը՝ կոպրա, որից ստանում են կոկոսի յուղ։ Ծովամերձ արևադարձային երկրներում կոյրան և կոպրան արտահանման հիմնական ապրանքներն են։ Կոկոսյան արմավենուց ստացվում է նաև դիմացկուն ու թեթև փայտանյութ։
Արմավենիների շատ տեսակների ծաղկաբույլի ցողունի կտրվածքից հոսում է քաղցր հյութ, որից պատրաստում են շաքար, մաթ կամ գինի։ Յուղ ստանում են նաև աֆրիկյան յուղատու արմավենու մանր, ձիթապտղանման պտուղներից։ Սագոյան արմավենիների բնի միջուկում պարունակվող օսլայաշատ զանգվածը մանրացնելով ստանում են ալյուր (Ինդոնեզիայում և Մելանեզիայում)։ Որոշ արմավենիներից պատրաստում են բուսական մոմ։
Արտաքին հղումներ
Դպրոցական Մեծ Հանրագիտարան, Գիրք I, Արմավենի
Կատեգորիա:Ծառեր Կատեգորիա:Բույսերի ընտանիքներ
Վեսյոլայա Դոլինա (գյուղ, Արտյոմովսկի շրջան)
Վեսյոլայա Դոլինա (Весела Долина), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Վեսյոլայա Դոլինա գյուղում բնակվում էր 277 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Նինա Սազոնովա
Նինա Աֆանասևնա Սազոնովա (Ни́на Афана́сьевна Сазо́нова, ), խորհրդային և ռուսական թատրոնի ու կինոյի դերասանուհի, երգչուհի։ ԽՍՀՄ ժողովրդական արտիստ (1977)։ Հայրենական մեծ պատերազմի մասնակից։
Մանկություն և պատանեկություն
Նինա Սազոնովան ծնվել է Վլադիմիրի նահանգի Ալեքսանդրովսկի գավառի Կոնստանտինովո գյուղում (այժմ՝ Սերգիևո-Պոսադսկի շրջան, Մոսկվայի մարզ) ։ Աֆանասի Միխայլովիչի և Մատրյոնա Սեմյոնովնա Սազոնովի ընտանիքը հինգ երեխա է ունեցել՝ Սերաֆիման, Տատյանան, Նիկոլայը, Բորիսը և Նինան, ամենափոքրը։ Հայրը կիթառ է նվագել, մայրը՝ ջութակ, իսկ եղբայրները՝ բայան։ Ընտանիքում հաճախ են անցկացվել համերգ-ներկայացումներ ։
1920-ական թվականներին ընտանիքը տեղափոխվել է Կիմրի և բնակություն հաստատել Տրոիցկայա փողոցում գտնվող կոմունալ բնակարանում։ 1925-1929 թվականներին սովորել է թիվ 4 տարրական դպրոցում, 1929-1932 թվականներին՝ միջնակարգ դպրոցում ։ Այդ տարիներին Նինան առաջին անգամ դրսևորել է իր դերասանական տաղանդը։ Նրա առաջին ուսուցչուհին՝ Աննա Միխայլովնա Կուրյատնիկովան, նկատել է իր աշակերտուհու հակվածությունը դեպի արվեստը և ամեն կերպ նպաստել դրա զարգացմանը։ Հետագայում դերասանուհին հիշել է․ «Մենք նստում էինք մեր նստարանների մոտ և տառեր էինք սովորում։ Եվ հենց որ սկսում էինք հոգնել, կամ շեղվել, լսում էինք Աննա Միխայլովնայի ձայնը. «Եկեք երգենք»։ Նա կիթառը հանում էր, նստում նստարանի վրա և ասում․ «Մենք հանգիստ ենք երգելու»։ Մենք նրա հետ երգում էինք բոլոր ռուսական երգերն ու ռոմանսները։ Մենք պատմում էինք բոլոր հեքիաթները և խաղում դերերը։ Իմ առաջին դերը Կոլոբոկն էր։ Այդ հրաշալի դերն ինձ մոտ ստացվեց, բայց  կայտառ, ճարպիկ աղջիկը ընկճված էր։ Այսպիսով, իմ առաջին ուսուցիչը իմ մեջ սեր արթնացրեց ստեղծագործության նկատմամբ, ամեն ինչի հանդեպ,  կենդանի, պայծառ, տոնի համար, որն օգնում էր հաղթահարել ցավը»
Ուսումնառությունից, իսկ ավելի ուշ՝ աշխատանքից ազատ ժամանակ (1932-1934 թվականներին Սազոնովան աշխատել է որպես հաշվապահ Կիմրի քաղաքային սպառողական ընկերությունում)։ Նինան քրոջ՝ Տատյանայի հետ միասին հաճախել է «Կրասնայա Զվեզդա» կոշիկի գործարանի «Կարմիր կոշկագործ» դրամատիկական խմբակ։ Խմբակի ղեկավար Դ. Պ. Բիչենկովն աղջկա մեջ տեսել է արտասովոր ունակություններ, շատ է աշխատել նրա հետ՝ կատարելագործելով նրա դերասանական հմտությունները։
Մոսկովյան թերթերից մեկում Բիչենկովը կարդացել է հայտարարություն Կարմիր բանակի կենտրոնական թատրոնի ստուդիա լրացուցիչ ընդունելության մասին և առաջարկել նրան փորձել ընդունվել այդտեղ ։ Չնայած մոր առարկություններին, 1934 թվականին Սազոնովան մեկնել է Մոսկվա ։
Ստուդիա ընդունվելու ցանկություն ունեցողների թվաքանակը մի քանի հարյուր է եղել։ Ընդունող հանձնաժողովն ուսումնասիրության համար պետք է ընտրեր միայն երեքին։ Քննության ժամանակ Սազոնովան գրավել է հանձնաժողովի անդամներին պիեսներից և ռուսական ժողովրդական երգերից մենախոսությունների կատարմամբ և չնայած բարձր մրցակցությանը, անցել է մրցույթը և ընդունվել ստուդիա։ Երիտասարդ դերասանուհու դաստիարակը ստուդիայում Ալեքսեյ Պոպովն է եղել։ Ըստ գրաքննադատ Նատալյա Ստարոսելսկայայի՝ նա իսկական Պոպովի աշակերտուհին է եղել, նա օրգանապես կլանել է այն ամենը, ինչ ասել է ուսուցիչը դերասանի աշխատանքի մասին, նրա ներաշխարհի կրթության մասին, առանց «դրամատիկական նյութի, որի կերպարը թվացել է սովորական, զուրկ մարդկային հատկություններից և անհատականության գծերից»։
Դերասանուհին իր դեբյուտը կատարել է 1938 թվականին Սերգեյ Գերասիմովի «Ուսուցիչը» պիեսում Մանկա Լագուտինայի դերում։ Ե՛վ մայրը, և՛ Նինայի առաջին ուսուցչուհին՝ Աննա Կուրյատնիկովան, եկել են Կիմրիից Կարմիր բանակի կենտրոնական թատրոնում կազմակերպված ներկայացմանը։ Ըստ այլ աղբյուրների՝ Նինա Աֆանասիևնայի առաջին դերը եղել է Մաշայի դերը «Լև Գուրիչ Սինիչկին» վոդևիլում ։
Հայրենական մեծ պատերազմ
Պատերազմի սկսվելուց հետո՝ 1941 թվականի ամառային մի օր, թատրոնում հերթական փորձի ժամանակ հայտնվել է Ալեքսեյ Պոպովը, ով անմիջապես հրամայել է արտիստներին գնալ Բելոռուսական երկաթուղային կայարան, որտեղից ռազմաճակատ են ճանապարհել մոբիլիզացվածներին։ Հանպատրաստից կահավորված բեմում բայանի նվագակցությամբ տեղի է ունեցել փոքրիկ համերգ։
Որոշ ժամանակ անց դերասանուհին ինքը թատերական բրիգադի հետ մեկնել է ռազմաճակատ։ Թատրոնի դերասանների հետ հանդես է եկել զորամասերում, հիվանդանոցներում, առաջնագծում։ Մոսկվայի համար մղվող մարտերի ժամանակ նա ելույթներ է ունեցել բոլոր առաջավոր զորամասերում ։ Ձմռան մի օր դերասանների բրիգադը ելույթներ է ունեցել առաջնագծի Էնսկի զորամասում։ Դերասաններին ուղեկցելու համար զինվորական է եկել, ով պետք է նրանց անտառի միջով տաներ մեկ այլ զորամաս։ Ճանապարհի ականապատված լինելու պատճառով դերասանները ստիպված են եղել մեկ շարքով իրար հետևից գնալ։ Սազոնովան քայլել է շարքի մեջտեղում, բայց ինչ-որ պահի նա սայթաքել է և ոտքը դրել հակատանկային ականի վրա։ Զինվորականը հրամայել է․ «Կանգնի՛ր, չշարժվե՛ս»։ Նա դերասաններին ավելի առաջ է տարել, իսկ Նինա Աֆանասևնային ասել․ «Եթե ուզում ես ողջ մնալ, չշարժվե՛ս։ Մենք դեռ տասնհինգ րոպե պետք է քայլենք մինչև տեղ հասնենք։ Ես կհասցնեմ դերասաններին և կվերադառնամ սակրավորի հետ»։ Դերասանուհին մոտ մեկ ժամ կանգնել է ականի վրա՝ մինչև սակրավորի ժամանելը ։
1942 թվականի ամռանը Կարմիր բանակի թատրոնի համերգային բրիգադը Խարկովի մոտ շրջափակման մեջ է ընկել։ Գերմանացիների հետ մարտերի արդյունքում շատերը զոհվել են, բրիգադից Սազոնովան և Կարմիր բանակի գնդապետը կարողացել են թաքնվել թշնամիներից խոտի դեզի մեջ։ Գերմանացի զինվորները, սանրելով տարածքը, եղանով ստուգել են բոլոր խոտի դեզերը, նրանք չեն շրջանցել նաև Նինա Աֆանասևնայի և գնդապետի թաքստոցը։ Սպային դուրս են հանել դեզից, բայց Նինային չեն նկատել։ Հաջորդ օրը առավոտյան նա դուրս է եկել խոտի դեզից և որոշ ժամանակ անց հանդիպել տեղացի մի բնակչուհու։ Գյուղացի տատիկը պատսպարել է աղջկան, հաջորդ օրը նրան տվել գյուղական շորեր ու մի ճիպոտ․ «Եթե հանդիպես գերմանացիների կասես, որ կովն է կորել»։ Ճանապարհին հանդիպած գերմանացիները ձեռք չեն տվել դերասանուհուն։ Հոգնած և ուժասպառ դերասանուհուն հայտնաբերել են խորհրդային հետախույզները, որոնց հետ նա անցել է առաջին գիծը և հայտնվել պետական անվտանգության աշխատակիցների ձեռքում, որոնք նրան հարցաքննության են ենթարկել։ Այդ ամենը մեծապես ազդել է դերասանուհու հոգեկան առողջության վրա՝ հետագայում նրա մոտ շիզոֆրենիա է ախտորոշվել ։
Պատերազմից հետո
Պատերազմի ավարտից հետո Սազոնովան շարունակել է աշխատել Խորհրդային բանակի թատրոնում, իսկ 1950-ականների վերջերից սկսել է ակտիվ նկարահանվել ֆիլմերում ։
1951 թվականին ավարտել է ՀամԿ (բ) Կ Մոսկվայի քաղաքային կոմիտեի մարքսիզմ-լենինիզմի համալսարանը (ԽՍՀՄ նկարիչների կենտրոնական տան մասնաճյուղին կից) ։
1958 թվականին Դովժենկոն դերասանուհուն առաջարկում է զինվորի մոր՝ Ստեպանիդայի դերը, ով ռազմաճակատում կորցրել էր յոթ որդիներին («Պոեմ ծովի մասին» ֆիլմը)։ Ռեժիսորը, չնայած դերասանուհու ունակությունների հետ կապված կասկածներին, նրան համոզել էր նկարահանվել ֆիլմում՝ ասելով, որ նա «մոր աչքեր ունի»։ «Պոեմում» կատարած դերը դարձավ նրա կինոդեբյուտը ։
Դերասանուհուն հիանալի կերպով հաջողվել է կատարել ժողովրդի ծոցից ելած հասարակ կանանց դերեր։ Ըստ ժամանակակիցների «Ապրում էր այսպիսի երիտասարրդ տղա» ֆիլմի պրեմիերայից հետո, որտեղ նա խաղում էր մորաքույր Անիսիայի դերը, կինոռեժիսոր Վ. Մ. Շուկշինը նամակ է ստացել հետևյալ բովանդակությամբ․ «Ընկեր ռեժիսոր, ո՞վ է կատարում այդ մորաքույր Անիսիայի դերը։ Եթե մեր գյուղացի կինը, բացատրեք, թե ինչպես են նրան սովորեցրել խաղալ։ Իսկ եթե նա դերասանուհի է, ինչո՞ւ է նա այդքան գյուղական» ։
«Օրըստօրե» ֆիլմի ցուցադրությունից հետո, որտեղ դերասանուհին մարմնավորել է մորաքույր Պաշայի դերը, հազարավոր նամակներ են եկել Մոսկվա ԽՍՀՄ տարբեր քաղաքներից, որոնցից մի քանիսի վրա գրված է եղել միայն՝ «Մոսկվա։ Պաշա մորաքրոջը»։ Նույնիսկ նման նամակները հասել են հասցեատիրոջը ։ Սազոնովան առաջին երգի կատարողն է եղել «Ես կանգնած եմ կիսակայարանում» ֆիլմում, որը հետագայում հայտնի կատարել է Վալենտինա Տոլկունովան, Սազոնովան այդ երգը կատարել է բայանի նվագակցությամբ, ավելի դանդաղ տեմպով ։
Դերասանուհու խոստովանությամբ ինքը սիրել է հյուրախաղերով հանդես գալ տարբեր երկրներում։ 1970-ականներին նա համերգներով հանդես է եկել է այլ երկրներում և ԽՍՀՄ շատ քաղաքներում։ Նա բազմիցս այցելել է Կիմրի քաղաք, որտեղ անցկացրել է իր մանկությունն ու պատանեկությունը։ «Եթե քեզ հրավիրում են, մերժելը մեղք է, բացի այդ, եթե դու դեռ կաող ուժ ես։ Իսկ ինչ վերաբերում է շեֆական համերգներին, ինչպե՞ս կարելի է հրաժարվել զինվորների ու բանվորների հետ հանդիպելուց։ Ի վերջո, ես չեմ սիրում գողական լսարանը», - ասել է նա։
1977 թվականի մարտի 2-ին դերասանուհուն շնորհվել է ԽՍՀՄ ժողովրդական արտիստի կոչում ։
Կյանքի վերջին տարիներ
2001 թվականի դեկտեմբերի 31-ին, 2002 թվականի հունվարի 1-ի Ամանորի գիշերը դերասանուհու որդին` Միխայիլը հարբած վիճակում ծեծի է ենթարկել նրան։ Նա կորցրել է գիտակցությունը, իսկ որդին գնացել է քնելու։ Առավոտյան Միխայիլը հատակին անգիտակից վիճակում հայտնաբերել է մոր դին և որոշելով, որ ինքը սպանություն է կատարել, իրեն ցած է նետել Սելեզնյովսկայա փողոցի 11 հարկանի շենքի պատուհանից։ Դերասանուհին ծանր վիճակում տեղափոխվել է Ռուսաստանի Դաշնության պաշտպանության նախարարության հոսպիտալի վերակենդանացման բաժանմունք ։
Դուրս գրվելուց հետո դերասանուհուն խնամել է հիվանդապահուհի՝ բուժքույր Լարիսա Սվիրենկոն, ով իրեն ներկայացրել է որպես դերասանուհու զարմիկ։ Այսպես կոչված «խնամակալությունը» ավարտվել է նրանով, որ 2002 թվականի մարտին Սազոնովան հայտնվել է Նովոզագարիեյի հիվանդանոցում, որը հայտնի է որպես «ծերանոց»[24], իսկ նրա նախկին բնակարանը վաճառվել է մի քանի հարյուր հազար դոլարով, քանի որ ժողովրդական արտիստը նախկինում վերագրանցել է բնակարանը Սվիրենկոյի անունով ։ Ինքը՝ դերասանուհին, դրական է արտահայտվել իր բուժքրոջ մասին ։
Դեպքից անմիջապես հետո դերասանուհու թոռը՝ Եվգենին փորձել է դերասանուհուն Կիպրոս տանել, սակայն բժիշկների հակացուցումների պատճառով չի կարողացել դա անել։ Մամուլում Եվգենիին ներկայացրել են որպես նյութապես շահագրգիռ անձնավորություն, ով չի հետաքրքրվել իր տատիկի ճակատագրով, ըստ Սվիրենկոյի՝ Սազոնովան թոռանը բացասաբար է վերաբերվել  ։ Թոռը նաև նշել է, որ Սվիրենկոյի ջանքերով դերասանուհին մեկուսացվել է իր հետ շփումներից ։ Որոշ ժամանակ անց Սազոնովայի բնակարանից սկսել են անհետանալ թանկարժեք իրեր, անհետացել է նաև Լենինի շքանշանը, որը դերասանուհուն շնորհվել է 1987 թվականին։
Հիվանդության ընթացքում նա երկու անգամ կաթված է տարել, նորից սկսել է քայլել, հոդաբորբը սրացել է, ինչպես նաև ախտորոշվել է դեմենցիա։ 2003 թվականի սեպտեմբերի վերջին Լարիսա Սվիրենկոն բնակարան էր վարձել Մոսկվայի ծայրամասում և բնակություն հաստատել այնտեղ դերասանուհու հետ։
2004 թվականի փետրվարի 24-ին դերասանուհու առողջական վիճակը կտրուկ վատացել է, նրան տեղափոխել են Մոսկվայի 56-րդ հիվանդանոց։ Սազոնովան մահացել է 2004 թվականի փետրվարի 29-ի լույս մարտի 1-ի գիշերը սրտի սուր անբավարարությունից ։ Թաղված է Վագանկովսկի գերեզմանատանը (թիվ 25 տեղամաս), հուղարկավորության ծախսերը ստանձնել է Ռուսական բանակի թատրոնը։
Անձնական կյանք
Պատերազմից հետո դերասանուհին ամուսնացել է արվեստի պատկերասրահի տնօրեն Ալեքսանդր Կապիտոնովիչ Բորիսովի հետ։ Նրանք ունեցել են որդի՝ Միխայիլին, սակայն Բորիսովի հետ ամուսնությունը երկար չի տևել ։
Առաջին ալիքին տված հարցազրույցում դերասանուհի Լ. Ի. Կասատկինան պատմել է․ «Ինչո՞ւ նա չամուսնացավ։ Նրան բավականին հետաքրքիր տղամարդիկ էին առաջարկություններ արել։ Եվ Խոլոդիլինը, ով հրաշալի դերասան էր, և Վեշնյակովը, բայց նա հրաժարվել էր, քանի որ շատ էր սիրում իր որդուն, գուցե նույնիսկ չափազանց շատ» ։
Ամուսնալուծությունից հետո Միխայիլը, ով մնացել է մոր հետ ապրելու, սկսել է ալկոհոլ օգտագործել և մոլախաղերով զբաղվել։ Վատ սովորությունների պատճառով երիտասարդ տղան կորցրել է աշխատանքը, պարտքերի տակ ընկել, որը ստիպված է եղել վճարել։
Կյանքի վերջին տարիներին Միխայիլը լիովին մեկուսացված է եղել արտաքին աշխարհից՝ մորը չի թողել հեռախոսի մոտ, հյուրերին չի թողել բնակարան։ Բացառություն է արվել 2002 թվականի Նոր տարվա նախօրեին, Ամանորի գիշերը տեղի ունեցած ողբերգությունից առաջ. Միխայիլը տուն է թողել թատրոնի ներկայացուցիչներին, ովքեր եկել էին շնորհավորելու դերասանուհուն ։
Գնահատականներ և կարծիքներ
«Մեր տունը» ֆիլմում դերասանուհու գործընկեր, ԽՍՀՄ ժողովրդական արտիստ Անատոլի Պապանովը գրել է. «Թվում էր, թե նա ընդհանրապես չի խաղում, այդպիսին էր վերամարմնավորման ուժը, վառ կանացի կերպարների ստեղծումը։ Նա շատ բարի և անկեղծ մարդ էր։ Եվ այնուամենայնիվ, շատ համեստ» ։
Կինոռեժիսոր և գրող Վասիլի Շուկշինը, որի ֆիլմերում խաղացել է դերասանուհին, նրա մասին ասել է՝ «Սազոնովան ռուսական մայրության մարմնացումն էր, որին չի կարելի վերաբերվել այլ կերպ, քան ակնածանքի և հարգանքի զգացումից» ։
Ըստ մի շարք հեղինակների՝ իրենց հանրաճանաչության համար նրան են պարտական «Քույրիկ», «Կանգնած եմ կիսակայանում», «Մարգարտիտները թաքնվել են», «Բաժանման վալս» ֆիլմերում դերասանուհու կատարած երգերը ։ ԽՍՀՄ ժողովրդական արտիստ Լյուդմիլա Զիկինան ասել է, որ երբեք չէր համարձակվի կատարել ընկերուհու երգացանկում ընդգրկված երգերը, քանի որ չէր կարող հասնել ապրումների նման խորության ։
Հեռուստաներկայացում
Մասնակցություն ֆիլմերում Արխիվային կադրեր |
Պարգևներ և կոչումներ
Խորհրդային պետական պարգևներ և կոչումներ՝ Ռուսական պետական պարգևներ՝
Ծանոթագրություններ
Կատեգորիա:ԽՍՀՄ ժողովրդական արտիստներ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ վաստակավոր արտիստներ Կատեգորիա:Լենինի շքանշանի ասպետներ Կատեգորիա:Վագանկովյան գերեզմանատանը թաղվածներ Կատեգորիա:Թատրոնի դերասանուհիներ Կատեգորիա:Ռուս դերասանուհիներ Կատեգորիա:Ռուս կինոդերասանուհիներ Կատեգորիա:Ռուս երգչուհիներ Կատեգորիա:Հայրենական մեծ պատերազմի մասնակիցներ Կատեգորիա:Խորհրդային դերասանուհիներ
Կարեն Ավանեսյան
Կարեն Գարեգինի Ավանեսյան, խորհրդային և ռուսական  էստրադային արտիստ, կինոդերասան, համերգավար, ծաղրերգու, հումորիստ։ Ռուսաստանի վաստակավոր արտիստ (2009) ։
Կենսագրություն
1985 թվականին ավարտել է Բաքվի արվեստի ինստիտուտը։ 1978-1988 թվականներին եղել է Ազկոնցերտի արտիստ։ 1986 թվականին Մոսկվայում մասնակցել է «Պարոդիստների շքերթ» ծրագրին։ 1987 թվականին արժանացել է Էստրադային արտիստների VIII համամիութենական մրցույթի դիպլոմի։ 1990-1998 թվականներին աշխատել է Մաշա Ռասպուտինայի կոլեկտիվում։ 1991-1998 թվականներին աշխատել է որպես ելույթավար Ֆիլիպ Կիրկորովի, Մաշա Ռասպուտինայի, Վալերի Լեոնտևի, Ալեքսեյ Գլիզինի, Իրինա Պոնարովսկայայի մենահամերգներին։ 2021 թվականին եղել է «Ռոսիա 1» հեռուստաալիքով հեռարձակվող «Հումորի շքերթ» հեռուստահաղորդման հաղորդավար   (Ելենա Ստեպանենկոյի հետ միասին)։ Եղել է Մոսկվայի «Ծուռ հայելի» հումորի թատրոնի դերասան՝ Ռուսաստանի Դաշնության ժողովրդական արտիստ Եվգենի Պետրոսյանի ղեկավարությամբ։ Եղել է հումորային բազմաթիվ հեռուստահաղորդումների մշտական մասնակից   ։
Ծանոթագրություններ
Կատեգորիա:Ռուս հումորիստներ Կատեգորիա:Ռուս հաղորդավարներ Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:Ռուս կինոդերասաններ Կատեգորիա:Բնօրինակում անաղբյուր հոդվածներ
Պատահական զուգորդումներ
Պատահական զուգորդումներ, Ոչ ակորդային հնչյունները, հանդես գալով տակտի ուժեղ և թույլ մասերում, ստեղծում են տերցիային կառուցվածք չունեցող համահնչյուններ կամ այլ կերպ ասած պատահական զուգորդումներ։ Այդ համահնչյունները տակտի թույլ մասերում հանդես են գալիս իբրև անցողիկ և օժանդակ համահնչյուններ, իսկ երբեմն էլ՝իբրև կանխիկ։ Հապաղման հետևանքով տակտի ուժեղ մասում հանդես եկած տերցիային կառուցվածք չունեցող համահնչյունները ստեղծում են զգալիլարվածություն, որը պահանջում է մարում։ Վերջինս վրա է հասնում հապաղումը լուծելու պահին, այսինքն՝ երբ վերականգնվում է ակորդի տերցիային կառուցվածքը։ Երբեմն հապաղումից (կամ անցողիկ, կամ որևէ այլ ոչ ակորդային հնչյունից) ստացված համահնչյունը կարող է արտաքուստ դասավորված լինել տերցիաներով։
Աղբյուրներ
Կատեգորիա:Երաժշտության տեսություն
Աղերով
Աղերով, լեռնագագաթ Թուրքիայում, Վանա լճից հարավ։ Համանուն լեռնաշղթայում ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Թուրքիայի լեռներ Կատեգորիա:Հայկական լեռնաշխարհի լեռնագագաթներ
Ծաղրանկար (ֆիլմ)
Ծաղրանկար (Burlesque), ամերիկյան մյուզիքլ։ Նկարահանել է ռեժիսոր Սթիվ Էնտինան 2010 թվականին։ Գլխավոր դերակատարներն են Շերը և Քրիստինա Ագիլերան։
Դերերում
Սցենարը գրվել է հատուկ Քրիստինա Ագիլերայի դերասանական դեբյուտի համար։
Մոնտեսեգալե
Մոնտեսեգալե (Montesegale), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 325 մարդ։ Խտությունը կազմում է 22 մարդ/կմ²։ Տարածքը 15 կմ² է։ Փոստային ինդեքս՝ 27040։ Հեռախոսային կոդ՝ 0383։
Ծանոթագրություններ
Կատեգորիա:Իտալիայի բնակավայրեր
Աստերոիդների ցանկ (77201-77300)
Աստերոիդների ցանկ (77101-77200) * Աստերոիդների ցանկ * Աստերոիդների ցանկ (77301-77400)
Գլյուկոզա (երգչուհի)
Գլյուկոզա (Глюкоза, անունը նաև գրվում է Глюк’oZa, իսկական անունը՝ Նատալյա Իլյինիչնա Չիստյակովա-Իոնովա, ), ռուս երգչուհի, երգերի հեղինակ, դերասանուհի, հաղորդավարուհի, MTV EMA 2003 մրցանակակիր։ Նրա «Глюк'oZa Nostra» երաժշտական ալբոմը դարձել է միջազգային հիթ, իսկ «Невеста» և «Ненавижу» սինգլներն առաջատար են եղել Ռուսաստանի և Ուկրաինայի հիթ-շքերթներում։
Նանաիմո (աղանդեր)
Նանաիմո սալիկ, կանադական ծագմամբ աղանդեր ։ Այս սալիկ աղանդերը չի թխվում։ Նրա անունը գալիս է Բրիտանական Կոլումբիայի Վանկուվեր կղզու Նանաիմո քաղաքի անունից։ Այն բաղկացած է կարագե գլազուրի քաստարդի շերտի մեջ թաթախված վաֆլի փշրանքների շերտից՝ պատված հալված շոկոլադով։ Այս աղանդերի տարբեր տեսակներ կան՝ բաղկացած տարբեր մասնիկներից, գլազուրի տարբեր համերից (օրինակ՝ անանուխ, գետնանուշի կարագ, կոկոս, մոկկո) և շոկոլադի տարբեր տեսակներից։
Գլյուկոզա (երգչուհի)
Ընտանիք և մանկություն
Նատալյա Իոնովան ծնվել է 1986 թվականի հունիսի 7-ին Մոսկվայում։ Բաց աղբյուրներում կա այն տեղեկությունը, որ երգչուհու ծննդավայրը Սիզրան քաղաքն է  , սակայն երգչուհու և նրա PR-մենեջերի խոսքերով դա չի համապատասխանում իրականությանը, իսկ Սիզրանի մասին հորինվածը եղել է Գլյուկոզայի PR-ընկերության մի մասը և լեգենդ երաժշտական շուկայում նոր արտիստի հայտնվելու մասին։
Նանաիմո (աղանդեր)
Ծագում
«Նանաիմո սալիկ» անվանմամբ բաղադրատոմսի վաղ օրինակը հայտնվել է Էդիթ Ադամսի մրցանակի խոհարարական գրքում (14-րդ հրատարակություն) 1953 թվականից։ Գրքի օրինակը կարելի է տեսնել Նանաիմոյի թանգարանում։ Այնուամենայնիվ, Նանաիմո սալիկի ծագման հետաքննությունից ելնելով՝ Լենոր Նյումանը գրում է, որ նույն բաղադրատոմսը տպագրվել է «Վանկուվերի արև» օրաթերթում ավելի վաղ նույն տարում «Լոնդոնի ֆոգ Բար» անունով ։ Հետագայում բաղադրատոմսը հայտնվում է «Նրա սիրելի բաղադրատոմսերը» վերնագրով հրատարակությունում, որը կազմվել է Բրեչինի միացյալ եկեղեցու կանանց ասոցիացիայի կողմից (1957 թ.), բաղադրատոմսը ներկայացրել է Բալթիմոր Մերիլենդի բնակիչ Ջոյ Ուիլգրեսը (Բրեչինի միացյալ եկեղեցին գտնվում է Նանիմոյում)։ Այս բաղադրատոմսը նաև վերատպագրվել է Քիմ Բլանկի գրքում, «Սեքս, կյանքն ինքնին և բնօրինակ նանաիմո սալիկի բաղադրատոմսը» ։
1954 թվականից "Mabel's Squares" բաղադրատոմսը տպագրվել է The Country Woman's Favorite-ում Վերին Գլոստերի կանանց ինստիտուտի կողմից (Նյու Բրանսուիկ)։ Բաղադրատոմսը ներկայացրել է տիկին Հարոլդ Փեյնը, Մեյբել (Նոուլս) Սքոթի (1883-1957) դուստրը։ Բաղադրիչների ցանկը, քանակը և արտադրումը սերտորեն համապատասխանում էին Նանաիմո քաղաքի կայքում հայտնաբերված բաղադրատոմսին։
Գլյուկոզա (երգչուհի)
Ընտանիք և մանկություն
1993 թվականին՝ 7 տարեկան հասակում, սկսել է հաճախել երաժշտական դպրոց՝ դաշնամուրի դասերի, իսկ 8 տարեկանում թողել է։ Մանուկ հասակում հաճախել է բազմաթիվ դպրոցական պարապմունքների՝ շախմատից մինչև բալետ ։ Նատալյան հաճախել է Մոսկվայի № 308 միջնակարգ դպրոց, որտեղ սովորել է մինչև 9-րդ դասարանը։ 2001 թվականին տեղափոխվել է Մոսկվայի № 17 երեկոյան դպրոց, որտեղ ավարտել է 10-րդ ու 11-րդ դասարանները։
Նանաիմո (աղանդեր)
Ծագում
Նանաիմո սալիկի բաղադրիչների բաղադրատոմսերի առաջին տպագրությունը հայտնաբերվել է 1952 թվականին «Women's Auxiliary to the Nanaimo Hospital Cookbook» խոհարարական գրքույկում, որը ներկայացնում է երեք գրեթե նույնական բաղադրատոմսեր, որոնք շատ քիչ են տարբերվում ժամանակակից նանաիմո սալիկից ։ Դրանք կոչվում են «շոկոլադե քառակուսի» կամ «շոկոլադի կտոր»։
Պատմությունն ավելի հիմնավոր է դառնում, երբ վանկուվերցի մթերող, խոհարար և «Lazy Gourmet» քաղցրավենիքի գրքի հեղինակ Սյուզան Մենդելսոնին հանձնարարվում է մշակել սալիկը, ընդլայնել` ներառելով մոկկա և այլ տարբերակներ։ Անանուխի համը ստեղծեց թարմ տարբերակ։
Գլյուկոզա (երգչուհի)
Ընտանիք և մանկություն
11 տարեկան հասակում Նատալյան անցավ առաջին ալիքի «Երալաշ» մանկական հեռուստաթերթի լսումների փուլը։ Հաջորդ տարիներին Նատալյան մասնակցել է հեռուստաթերթի մի քանի սերիաներում, այդ թվում նաև «Поганки»-ում՝ 1997 թվականին։ Այդ հեռուստաթերթից է նաև սկսվել t.A.T.u.-ի, Յուլյա Վոլկովայի, Smash-ի, Սերգեյ Լազարևի, Վլադ Տոպալովի, ինչպես նաև դերասան Ալեքսանդր Գոլովինի կարիերան։
Նանաիմո (աղանդեր)
Ծագում
Այլ չհաստատված աղբյուրներ սալիկի ստեղծման ամսաթիվ նշում են մինչև 1930-ական թվականներ, երբ այն տեղացիներին հայտնի էր որպես «շոկոլադե սառնարանային տորթ» ։ Ժամանակակից աղբյուրներից մեկը նույնիսկ նշում է նանաիմո սալիկի առկայությունը 19-րդ դարում ։
Գլյուկոզա (երգչուհի)
Ընտանիք և մանկություն
1999 թվականին երգչուհին նկարահանվել է «Война принцессы» ֆիլմում, որը թողարկվել է 2013 թվականին։ 2002 թվականին Նատալյան մասնակցել է Յուրիա Շատունովայի «Детство» տեսահոլովակում ։ 2001 թվականին Նատալյան ձայնագրել է իր առաջին՝ «Шуга» սինգլը, որը իր ընտանիքի հետ միասին հրատարակել է ինտերնետում։ Մաքսիմ Ֆադեևն, գտնելով այդ երգը, կապնվեց նրա հետ՝ ցանկանալով համագործակցել։ Հետո Նատալյան պայմանագիր է ստորագրել «Մոնոլիտ» ընկերության հետ, որի հիմնադիրն էր Մաքսիմ Ֆադեևը։
Դրան հաջորդել է ալբոմի ձայնագրությունը և շրջագայությունը ամբողջ երկրով։
Նանաիմո (աղանդեր)
Ծանոթագրություններ
Կատեգորիա:Կանադական խոհանոց Կատեգորիա:Կանադական աղանդեր Կատեգորիա:Թխվածքաբլիթներ
Գլյուկոզա (երգչուհի)
Նախագծի սկիզբը
2002 թվականին Նատալյան ծանոթացավ Մաքսիմ Ֆադեև պրոդյուսերի հետ, ով կազմավորեց «Глюк’OZA» խումբը, որտեղ Իոնովան դարձավ մենակատար։ Ամանորի նախօրյակին (2001-2002 թվականներ), «Էլֆ» պրոդյուսերական կենտրոնում, որը զբաղվում էր Մաքսիմ Ֆադեևի պրոդյուսերական գործերով, հայտնվեց սկավառակ, որի վրա մարկերով գրված էր՝ Глюк’Оza «Шуга»: Երգը հայտնվել էր մի քանի ռադիոկայանների եթերում, բայց Մոսկվայում ոչ ոք այդ երգին ուշադրություն չէր դարձնում։ Դրան գումարած «Шуга»-ն հայտնվել էր կիևյան «Մեր ռադիոյի» «Լավագույն տաս» երգերի ցանկում, որտեղ ոչ ոք չգիտեր անգամ նախագծի անվանումը։ Ուշացումով մոսկովյան լեյբլներն սկսեցին փնտրել Գլյուկոզային, որպեսզի ստորագրեն պայմանագիր։ Ամենավստահելին եղավ «Մոնոլիտ ռեկորդս» լեյբլը, որի մենեջերներն բացահայտեցին, որ նախագիծն շատ մեծ կապ ունի Մաքսիմ Ֆադեևի հետ։ 2002 թվականի մարտին լեյբլի հետ ստորագրվեց պայմանագիր։
Պրոդյուսերական գործում Գլյուկոզայի ու Մաքսիմ Ֆեդեևի միջև հայտնաբերվեցին նման տեսանկյուններ՝ «Վերցնում ենք սկզբնական հումքը և զտում ավելորդությունները»։
Եվ նկարել է ինքն իրեն։ Պրոֆեսիոնալ դիզայներներն ու նկարիչներն ուղակի ուղղեցին այդ կերպարը։ «Ненавижу»-ն Գլյուկոզայի դեբյուտային տեսահոլովակն է, որի հիման վրա մի ամբողջ մուլտիպլիկացիոն սերիալ է նկարահանվել։
Глюк’oZа-ն հասարակ երգչուհի չէ, նրա անունով է կոչվել մի խումբ, որ հանդես է գալիս փոփ-փանկի ոճում։ Միայն 2003 թվականի հունիսին լսողներն կարողացան տեսնել Գլյուկոզային։ Երգչուհու երևալը տեղի ունեցավ «Աստղերի ֆաբրիկա» համերգի եզրափակչում, որի պրոդյուսերն էր Մաքսիմ Ֆադեևը։
Գլյուկոզայի երգերն զբաղեցրել են առաջին հորիզոնականներն ազգային հիթ-շքերթներում, իսկ երգչուհին արժանացել է բազմաթիվ պարգևների։ 2003 թվականին անիմացիոն Глюк’oZа-ն դարձել է Rambler ինտերնետային կայքի տարվա կերպարը։ Նախագծի հիմքի վրա ստեղծվեց խաղ, որի կերպարները խմբի անդամներն էին։
2003 թվականի մայիսի վերջին թողարկվեց Գլյուկոզայի «Глюк’oZa Nostra» դեբյուտային ալբոմը, որում ներառված էին 10 երգեր։ Երկրորդ ալբոմը՝ «Москва»-ն, թողարկվել է 2005 թվականին, որում ներառված էին 10 երգեր և տեսահոլովակ՝ «Швайне» երգի հիման վրա։ Երկու ալբոմներն էլ հաջողված էին, իսկ երգերն անգամ հիմա լսվում են ռադիոկայաններով։ Ամուսնությունից հետո Նատալյան ոչ երկար ժամանակով թողեց բեմը։
«Глюк’OZA»-յի վերադարձ
2007 թվականի վերջին Глюк’oZа-ն վերադարձավ ասպարեզ և Մաքսիմ Ֆադեևի հետ միասին բացեց «Գլյուկոզա Փրոդաքշն» ընկերությունը։
2008 թվականի հունվարին Глюк’oZа-ն ձայնագրեց «Бабочки» երգը, որի հիման վրա նկարվեց տեսահոլովակ։ 2008 թվականի գարնանը հիթ-շքերթում ավելացավ մի նոր երգ՝ «Танцуй, Россия!»-ն։ 2008 թվականի հուլիսին Յուրմալայում ընթացող «Նոր Ալիք» փառատոնին, Глюк’оZа-ն հանդես եկավ իր նոր՝ «Сицилия» կոմպոզիցիայով, որն իրենից ներկայացնում էր դուետ Մաքսիմ Ֆադեևի հետ։ 2008 թվականի հոկտեմբերին բացվում է երգչուհու նոր պաշտոնական էջը՝ www.gluk.ru-ն։ 2008 թվականի վերջին երաժշտական ալիքների ցանկում հայտնվեց Գլյուկոզայի «Дочка» տեսահոլովակը։ Նոր անիմացիոն տեսահոլովակում հայտնվեց Глюк’oZa հայտարարությունը, ինչպես նաև փոքրիկ Գլյուն, որը հիմնված էր Նատալյայի դստեր՝ Լիդիայի կերպարի հիման վրա։ Տեսահոլովակում շիկահերներն փրկում են երկրագունդը ալյմոլորակային զավթիչներից։ 2008 թվականին հրատարակվեց «Գլյուկոզան և վամպիրների արքայազնը» գիրքը, որի հեղինակն է Աննա Գուրովան։
2008 թվականի ամռանը թողարկվեց Գլյուկոզայի նոր «Деньги» սինգլը, դառնալով, երգչուհու խոսքերով, «ճարպոտ ստորակետ» իր գործում։ Արդեն աշնանը Նատալյան հայտարարեց իր տեսքի փոփոխության մասին։ Ջինսերն, շապիկներն, մեծ կոշիկներն, ինչպես նաև հումորային երգերն մնացին անցյալում։ Երկրպագուներն տեսան նոր կանացի ու մեծացած Глюк’oZa-յին։ Տարվա վերջում որոշակի կառույցներ Глюк’oZa-յին համալրեցին ամենաոճային, գեղեցիկ ու պայծառ երգիչների շարքերը։
2010 թվականի մարտին եղավ «Вот такая любовь» երգի պրեմիերան։ Глюк’oZa-յի համար անսպասելի լսողությունն ու շփոթմունքների առաջացնող տեքստն համոզեցին նրան ուշադրություն դարձնել նոր երգի վրա։ 2010 թվականի ամռանը երգչուհին նկարահանեց «High sign» երգի հիման վրա տեսահոլովակ։ Այդ երգերն երգչուհու համար գրել էին գերմանացի հեղինակներ։ Այդ երգի ռուսերեն տարբերակը կոչվում է «Взмах», որի խոսքերի հեղինակն է Նատալյայի ամուսինը՝ Ալեքսանդր Չիստյակովը։ 2010 թվականի աշնանը Глюк’oZа-ն նկարահանեց «Как в детстве» երգի հիման վրա տեսահոլովակ։
2011 թվականի սեպտեմբերի 10-ին «Ռուսական ռադիոյով» տեղի ունեցավ «Следы слёз» երգի պրեմիերան, որի բառերի հեղինակն էր հենց ինքը Глюк’oZa-ն։ Երաժշտության հեղինակն էր Արտեմ Ֆադեևը։ 2011 թվականի հոկտեմբերի 6-ին Глюк’oZa-ն թողարկեց «Следы слёз» երգի հիման վրա տեսահոլովակը, որով հենց սկսվեց Գլյու աղջկա պատմությունը դոբերման շնով։
«Транс-ФОРМА»
Հոկտեմբերի 18-ին հայտարարվեց, որ նոր ալբոմը կկոչվի «Транс-ФОРМА» : 2011 թվականի հոկտեմբերին վաճառքի հանձնվեցին Blu-ray և DVD համերգային ծրագրով՝ «NOWБОЙ» անվանմամբ։ Համերգի առանձնահատկությունը նրանում էր, որ առաջին անգամ Ռուսաստանի երաժշտության պատմության մեջ հանդիսատեսը կարող էր տեսնել ոչ թե սովորական, այլ 3D շոու։
Բացի հին հիթերից, ծրագրում ներառվեցին նոր կոմպոզիցիաներ՝ «Транс-ФОРМА» ալբոմից։ 2011 թվականի նոյեմբերի 10-ին ալբոմը լույս աշխարհ եկավ։ Ալբոմում ներառվեցին ինչպես բացարձակ նոր, այնպես էլ արդեն սիրված «Взмах», «Вот такая любовь», «Следы слез», «Танцуй, Россия», «Бабочки», «Хочу мужчину» և «Дочка» երգերը։ Ինչպես նաև սկավառակին ներկայացված են «Наигрались», «Мой порок», «Фрик», «Выстрел в спину», «Как в детстве» և 4 լեզվանի՝ Sugar, High Sign, Schweine ու Forget you not կոմպոզիցիաներն։ Транс-ФОРМА անվանումն Գլյուկոզան մտածել է երկրպագուների հետ։
Գլյուկոզան ընդունեց, որ նոր ալբոմը կմատուցի նրան մի նոր կողմից։
2011 թվականի նոյեմբերի 24-ին, երգչուհու երկար բացակայությունից հետո, բեմում տեղի ունեցավ բաց համերգ, որում Глюк’oZa-ն կատարեց արդեն սիրված հիթեր, ինչպես նաև նոր «Транс-ФОРМА» ալբոմի բոլորովին նոր երգերն։
2012 թվականի հունվարին տեղի ունեցավ «Мой порок» երգի տեսահոլովակի պրեմիերան՝ YouTube-ում՝ ELLO ալիքով։ Մինչև պրեմիերան աղմուկ բարձրացնելով՝ «Мой порок»-ը դարձավ երգչուհու վերջին ժամանակների ամենապրովոկացիոն երգերից մեկը։ Տեսահոլովակի սյուժեում երգչուհին գնտնվում է ինքնապարփակ տարածության կենտրոնում, որի բոլոր կողմերում կան սենյակներ, որ նայում են գաղտնի պատուհաններից։ Այդ պատուհաններում երևում են տարբեր մարդիկ, ովքեր հետևում են գեղեցկուհուն։ Տեսահոլովակի նկարահանումներն եղել են դեկտեմբերին։ Տեսահոլովակի սյուժեն խիստ գաղտնի էր պահվում, նկարահանվող սենյակը ստորագրել էր համաձայնագիր տեսահոլովակի նկարահանման համար։ Երգչուհին այսպես է արտահայտվել տեսահոլովակի մասին՝ «Մենք նկարել ենք այն այնպիսինն, ինչպիսինն տեսել ենք այդ ժամանակ։ Այո, մենք հասկանում ենք, որ տեսահոլովակը կարող է լինել ձախողում՝ TV-եթերների աչքում, բայց մենք ռիսկի դիմեցինք։ Ինչ արժի „Вот такая любовь“-ը, որը չենք վերցրել խոսքերում գտնվող «կոկային» բառից, ինչպես նաև թեթև այլասերվածությունից տեսահոլովակում։ Դա հիմարություն է։ Հիմա հեռուստացույցով ինչ ասես թե չեն ցույց տալիս... Բայց այդ ժամանակ „Вот такая любовь“-ը դարձավ հիթ ինտերնետում, որը ինձ վստահություն ներշնչեց, որ ինտերնետը հիմա մեկն է գերակայության հրապարակներից։ Ի սկզբանե „Мой порок“-ը պլանավորված չէր, որպես սուպեր սկանդալային, բայց նկարահանումների ընթացքում ստեղծվեց արվեստային քաոս, մենք շեղվեցինք սյուժեից և ստացվեց այն, ինչ ստացվեց»։ Հաշվի չառնելով Глюк'oZa-յի վտանգավորությունը, Ռուսաստանի և Ուկրաինայի հեռուստաալիքներն հրապարակեցին «Мой порок»-ը։
2012 թվականի ապրիլին Глюк’oZa-ն ցուցադրեց նոր տեսահոլովակ՝ «Ко$ка» երգի հիման վրա։ Տեսահոլովակի ռեժիսորն է Ալան Բադոևը, ով նկարահանել էր տեսահոլովակ «Бабочки» երգի հիման վրա։
Անձնական կյանք
2006 թվականի հունիսի 17-ին Նատալյան ամուսնացել է գործարար Ալեքսանդր Չիստյակովի հետ (ծնվել է 1973 թվականի հունվարի 25-ին), ով Ruspetro նավթի ընկերության համատերն է, ՕԱՕ «ՖՍԿ ԵԷՍ»-ի ապագա թոփ-մենեջերը ։
Շրջագայություններ
Մինի շրջագայություններ
Հեռուստաելույթ
Հեռուստացույցին Նատալյային կարելի էր տեսնել հետևյալ նախագծերում.
Արտաքին հղումներ
Կատեգորիա:Ռուս երգչուհիներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս կինոդերասանուհիներ Կատեգորիա:21-րդ դարի երգչուհիներ Կատեգորիա:Ռուս հեռուստատեսային դերասանուհիներ Կատեգորիա:Ռուս հաղորդավարներ
Բայամ Մարտին
Բայամ Մարտին (Byam Martin Island), կղզի Կանադական Արկտիկայի կղզախմբում։ Կազմում է Էլիզաբեթ թագուհու կղզախմբի մի մասը։ Ներկա պահին կղզախումբն անմարդաբնակ է (2012 թվականի տվյալներ)։
Աշխարհագրություն
Կղզին զբաղեցնում է 1150 կմ² տարածք և 17-րդն է թագուհի Էլիզաբեթի կղզախմբում՝ տարածքի չափով։ Կղզու առավելագույն երկարությունը 46 կիլոմետր է, առավելագույն լայնությունը՝ 37 կմ ։
Բայամ Մարտին կղզին ընկած Վայկաունտ-Մելվիլլ նեղուցի Մելվիլլ կղզուց դեպի հյուսիս, ձգվելով 27 կիլոմետր դեպի արևմւոտք, բաժանվելով Բայամ նողուցի Բատերստ կղզուց, ձգվելով 35 կիլոմետր հյուսիս-արևելք դեպի Օստին նեղուց։
Պատմություն
Կղզին հայտաբերվել է 1819 թվականի օգոստոսին, անգլիացի զինվորական ծովային Վիլյամ Էդվարդ Պարրիի կողմից, իր առաջին ծովային արշավի ժամանակ, երբ Ատլանտյան և Խաղաղ օվկիանոսում որոնում էր հյուսիսարևմտյան անցումը և այն անվանեց ի պատիվ ադմիրալ Թոմաս Բայամ Մարտինի։ (Thomas Byam Martin, 1773—1854)։
Ծանոթագրություններ
Կատեգորիա:Հյուսիսային սառուցյալ օվկիանոսի կղզիներ Կատեգորիա:Անմարդաբնակ կղզիներ Կատեգորիա:Կանադայի կղզիներ Կատեգորիա:Կանադական Արկտիկական կղզեխումբ
(8396) 1993 UR2
(8396) , աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 19-ին Էլեանոր Հելինի կողմից Պալոմարում ։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
2010-ականներ
Երաժշտություն
Համաշխարհային երաժշտության մեջ գերակշռել են հիփ հոփը և դաբստեպը։ Առաջացել են նոր ժանրեր՝ քլաուդ-ռեփ, վիչ-հաուս, վեյփորվեյվ։ «Gangnam Style» տեսահոլովակի թողարկումից հետո Քեյ փոփը մեծ ուշադրություն է գրավել (2012)։ Սինթվեյվ ժանրի ծաղկումը պայմանավորված է 1980-ական թվականների երաժշտության և էսթետիկայի հանրաճանաչությամբ։
Գրականություն և մամուլ
Տպագիր մամուլը և թղթե գրքերը ճգնաժամի մեջ են, տպագրության նկատմամբ հետաքրքրությունը նվազել է ։ Տպաքանակները կրճատվել են, զանգվածային հրատարակումները հրապարակվում են ինտերնետում  ։ Ընթերցարաններում տարածվում են էլեկտրոնային գրքերը։
Ծանոթագրություններ
Կատեգորիա:2010-ականներ Կատեգորիա:Նորագույն պատմություն
Գովլե
Գովլե, լեռ Թուրքիայի Դիարբեքիրի նահանգում, Հայկական Տավրոսում, Տալվորիկ գյուղի մոտակայքում ։
Ծանոթագրություններ
Կատեգորիա:Թուրքիայի լեռներ Կատեգորիա:Դիարբեքիրի նահանգ
Պարմա ՖԱ
Պարմա ՖԱ (Parma Football Club S.p.A.)` իտալական պրոֆեսիոնալ ֆուտբոլային ակումբ Պարմա քաղաքից։ Որը հանդես է գալիս Սերիա A-ում։
Այս թիմը ունի ընդհանուր հաշվարկով 26 տիտղոս, որոնց թվում՝ ՈՒԵՖԱ Սուպեր գավաթ, Գավաթակիրների գավաթակիր, Եվրոպայի լիգայի չեմպիոն, Իտալիայի գավաթի և սուպերգավաթի հաղթող։
Արտաքին հղումներ
Կատեգորիա:Իտալական ֆուտբոլային ակումբներ
Թեդդի Կոլեկ
Թեդդի (Թեոդոր) Կոլլեկ (Kollek Teddy [Tivadar], טדי קולק, ), իսրայելցի հասարակական գործիչ, Երուսաղեմի քաղաքապետ 1965-1993 թվականներին ։
Կենսագրություն
Ծնվել է Հունգարիայի Նադվաժոն գյուղում (Բուդապեշտից 120 կմ արևմուտք), իր անունը ստացել է ի պատիվ Թեոդոր Հերցլի։ 1918 թվականին ընտանիքի հետ տեղափոխվել է Վիեննա ։ 1935 թվականին ընտանիքը տեղափոխվել է Պաղեստին։ Միացել է ՄԱՊԱՅ կուսակցությանը և դարձել Դավիդ բեն Գուրիոնի մտերիմը և հովանավորը։
1941-1952 թվականներին աշխատել է հետախուզությունում և հակահետախուզությունում։
1952-1965 թվականներին աշխատել է կառավարական ապարատում։ 1965 թվականին դուրս է եկել ՄԱՊԱՅ-ից և Բեն Գուրիոնի հետ դարձել ՌԱՖԻ-ի հիմնադիրներից մեկը։
Մահացել է 2007 թվականին հունվարի 2-ին։ Թաղվել է Երուսաղեմում՝ Հերցլ լեռան վրա։
MI5 հակահետախուզության անգլիական ծառայության կողմից 2007 թվականի սկզբին հրապարակված տվյալների համաձայն՝ Թեդդի Կոլլեկը համագործակցել է բրիտանական հակահետախուզության հետ՝ «Կարիճ» կոդային անվան տակ՝ նրան տեղեկություններ փոխանցելով հրեական ընդհատակյա կազմակերպությունների՝ «Էցել» և «Լեհի» գործունեության մասին։ Տեղեկատվության փոխանցումը, որը թույլ է տվել բրիտանական գաղութային իշխանություններին ձերբակալել այդ կազմակերպությունների շատ անդամների, իրականացվել է Հրեական գործակալության տնօրինության հավանությամբ։
Արտաքին հղումներ
Կատեգորիա:Իսրայելի քաղաքական գործիչներ Կատեգորիա:Իսրայելցի հասարակական գործիչներ
Dead and Gone
«Dead and Gone», ամերիկացի ռեփեր T.I.-ի երգն է, ամերիկացի երգիչ-երգահան Ջասթին Թիմբերլեյքի հետ համագործակցությամբ։ Այն թողարկվել է 2009 թվականին, որպես T.I.-ի «Paper Trail» կոչվող չորրորդ ստուդիական ալբոմի չորրորդ սինգլ։ Երգի հեղինակներն են T.I.-ը, Ռոբին Թեդրոսը և Ջասթին Թիմբերլեյքը։ Վերջինս նաև երգի պրոդյուսերն է Ռոբ Նոքսի հետ միասին։ Սա երկրորդ համագործակցությունն է T.I.-ի և Ջասթինի միջև։ Առաջին անգամ նրանք ձայնագրել էին Ջասթինի «FutureSex/LoveSounds» ալբոմի «My Love» սինգլը։
Երգի տեսահոլովակը, որի ռեժիսորն է Քրիս Ռոբինսոնը, նկարահանվել է 2009 թվականի փետրվար ամսի առաջին շաբաթվա ընթացքում Լոս Անջելեսում, Կալիֆորնիա ։ Մինչև տեսահոլովակի պաշտոնական պրեմիերան փետրվարի 17-ին, այն ժամեր առաջ արդեն հայտնվել էր համացանցում։ BET հեռուստաընկերության կազմած «2009-ի թոփ 100 տեսահոլովակների» ցանկում «Dead and Gone» երգի տեսահոլովակը զբաղեցրել է 34-րդ հորիզոնականը։
Արտաքին հղումներ
Կատեգորիա:2009 սինգլներ Կատեգորիա:T.I. երգեր Կատեգորիա:Ջասթին Թիմբերլեյքի երգեր
Տուրեն
Տուրեն (Touraine), պատմական շրջան Ֆրանսիայում, մայրաքաղաքը` Տուր։
1790 թվականին Ֆրանսիական հեղափոխության ժամանակ Ֆրանսիայի տարածքի քաղաքական վերակազմավորման ժամանակ Տուրենի տարածքը բաժանվում է Էնդր և Լուարի, Լուար և Շերի, և Էնդր դեպարտամենտների միջև։
Ռոբերտինացիների երկիր
9-րդ դարում Կառլ II-ը Տուրենը, հարևան տարածքների հետ միասին, հանձնում է Ռոբերտ Քաջին (Կապետինգների նախնին)։ Ուգո Աբբայի երկրում գտնվելուց հետո վերադարձվում է Ռոբերտինացիների տիրապետությանը։
Կոմս Անժուի և Բլուայի երկիր
Տուրենի հողերը Ռոբերտինացիները հատկացնում են իրենց վասալներին՝ Անժուին և Բլուային ։ 941 թվականից Տուրենը ստեղծում է հատուկ կոմսություն՝ մրցակցության առարկա Անժուի և Բլուայի կոմսերի միջև, որոնք 10-րդ դարում դառնում են անկախ ֆեոդալներ։
Պլանտագենետների երկիր
1060 թվականին Տուրենը Անժուի հետ միասին անցնում է Գատինե կոմսների ընտանիքին մայրական կողմով, որոնք հետագայում ստանում է «Պլանտագենետ» անվանումը և դառնում Անգլիայի թագավորներ՝ Նորմանդիայի և Աքվիտանիայի դքսեր։
Ֆրանսիական թագի երկիր
1204 թվականինին Ֆիլիպ II Օգոստուսը Տուրենը միացնում է ֆրանսիական թագին։ 1360 թվականին Տուրենը բազմիցս հանձնվում է ֆրանսիական իշխաններին, որպես ֆիդդոմներ։ 1584 թվականին, Հենրի III-ի եղբոր՝ Ֆրանսուայի մահից հետո, այն վերջապես միանում է ֆրանսիական թագին։
Տուրենը կոչվում է Ֆրանսիայի պարտեզ՝ իր արտառոց պտղաբերության համար։
Ավշեն
Ավշեն, գյուղ Հայաստանի Արագածոտնի մարզի Ալագյազ համայնքում, Ծաղկունյաց լեռների հարավային փեշերին։ Հեռավորությունը մարզկենտրոնից՝ 49 կմ հյուսիս, բարձրությունը ծովի մակերևույթից՝ 2150 մ։
Տուրեն
Տուրենի ֆրանսերեն լեզուն
Ֆրանսիայում Տուրենի ժողովրդի լեզուն «մաքուր» լեզուն է ։ XIV-XVII դարերում, երբ գոյություն չուներ ֆրանսերեն լեզուն, Տուրենի լեզուն ամենամոտ էր այն ամենին, ինչը օտարերկրացիները կարող էին սովորել գրքերից։ Դրա վրա ազդում էր թագավորական դատարանի հարևանությունը, որը տեղակայված էր Լուարայի դղյակներում։ Այս հեղինակությունը ամրապնդվում է նաև Պլեադա և Ֆրանսուա Ռաբլե բանաստեղծների (ծագումով Շինոնից), հետագայում Բալզակի (ծնվել է Տուրայում) հեղինակությամբ։ Այժմ, սակայն, հիմքեր չկան, որ Տուրենի ֆրանսերենը  «ճիշտ» համարվի հատկապես քերականության առումով, իսկ նորմատիվ արտասանությունը համարվում է կրթված փարիզցիների արտասանությունը ։
Ավշեն
Բնակչություն
Ավշեն գյուղի նախնիները գաղթել են Կարսից և Արևմտյան Հայաստանի այլ վայրերից։ Ավշենի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ, դաշտավարությամբ և բանջարաբուծությամբ։
Անմեռուկ չռված
Անմեռուկ չռված''', բարդածաղկավորների ընտանիքին պատկանող դեղաբույս։
Նկարագրություն
Անմեռուկը միամյա խոտաբույս է, որն ունի 10-60 սմ բարձրություն, թույլ զարգացած առանցքային արմատ, կողավոր ցողուն և ճյուղավոր հիմք։ Սրածայր տերևները համարյա նստադիր են, ամբողջաեզր և նշտարաձև։ Հետերոգամ ծաղիկներն, որոնք հավաքված են զամբյուղներում, ունեն բազմաշարք, կղմինդրաձև դասավորված փաթաթոց, որի արտաքին տերևիկները սպիտակավուն են, թափանցիկ, ներքիները՝ վարդագույն և փայլուն։ Զամբյուղների վարդագույն սռնակներով եզրային ծաղիկները ստերիլ են։ Խողովակաձև, կանոնավոր պսակով բազմաթիվ միջին ծաղիկները երկսեռ են։ Մուգ շագանակագույն սերմիկներն ունեն փուփուլիկներ ։
Տարածվածություն
Աճում է լեռնային գոտիների չոր քարքարոտ լանջերին, ժայռերի վրա, լեռնային տափաստաններում, թփուտներում, անապատներում։ Հանդիպում է Շիրակի, Տավուշի, Կոտայքի, Գեղարքունիքի, Արագածոտնի, Վայոց ձորի, Արմավիրի, Սյունիքի մարզերում, Երևանում։ Գեղազարդային բույս է, որն երբեմն աճեցվում է այգիներում ։
Նշանակություն
Բուժական նպատակներով օգտագործում են ծաղկման շրջանում հավաքված տերևները, ցողունները և ծաղկազամբյուղները։ Օգտագործվում է ստամոքսի և սրտային որոշ հիվանդությունների բուժման համար։ Ատամնացվի դեպքում օգնում են անմեռուկի խոտային մասի ջրային թուրմով ողողումները ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Բարդածաղկավորներ Կատեգորիա:Խոտաբույսեր Կատեգորիա:Բազմամյա բույսեր
Կոտուց (այլ կիրառումներ)
Կոտուց կարող է վերաբերել՝
Խաչիկ (անձնանուն)
Խաչիկ, հայկական արական անուն։ Հայերեն խաչ բառի նվազական ձևն է, ինչպես նաև Խաչատուր անվան փաղաքշական տարբերակը։ Սկսել է գործածվել 8-րդ դարից։ Այս անձնանունից է առաջացել Խաչիկյան ազգանունը ։
Ծանոթագրություններ
Կատեգորիա:Հայկական արական անձնանուններ
Ժունկոսա
Ժունկոսա  (Juncosa) մունիցիպալիտետ Իսպանիայում։ Մտնում է Լեյդա ինքնավար համայնքի մեջ՝ Կատալոնիա պրոինցիայում։ Գտնվում է Գառիգես շրջանում։ Զբաղեցնում է 76,36 կմ² մակեերես։ Բնակչությունը կազմում է 479 մարդ (2010 թվական)։
Արտաքին հղումներ
Կատեգորիա:Իսպանիայի բնակավայրեր
Վեսյոլոե (գյուղ, Արտյոմովսկի շրջան)
Վեսյոլոե (Веселе), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Վեսյոլոե գյուղում բնակվում էր 102 մարդ։
Նախկին մարդիկ
«Նախկին մարդիկ» կամ «նախկիններ» («бывшие люди», «бывшие»), 1917 թվականի Հոկտեմբերյան հեղափոխությունից հետո իրենց սոցիալական կարգավիճակը կորցրած մարդիկ՝ արիստոկրատներ, թագավորական բանակի սպաներ, բյուրոկրատիա, հոգևորականություն, վաճառականություն, հարուստ գյուղացիություն (կուլակներ և այլն ։ Նախկին սոցիալական կարգավիճակը կորցնելուց բացի նրանք հաճախ ընկել են «ձայնազուրկների» կատեգորիայի մեջ ։
Տերմինի պատմություն
«Նախկիններ» տերմինը (ci-devant) օգտագործվել է Ֆրանսիայում Ֆրանսիական մեծ հեղափոխության տարիներին այն ազնվականների նկատմամբ, որոնց տիտղոսներն ու արտոնությունները վերացվել են, և ովքեր հրաժարվել են ընդունել տեղի ունեցած քաղաքական, մշակութային և սոցիալական փոփոխությունները։